Smygstol

Smygstol, også kalt smøystol, smøygjestol, stroppeslutter, beltestropp og annet, er en flat stropp, reim eller løkkeformet hempe (stropp) som en kan tre noe gjennom. Smygstoler sitter oftest på tvers av et belte, en reim og liknende og brukes til å feste den løse belteenden eller tampen ved å skyve eller tre enden innunder hempa. Slike tverrstropper og bøygler er vanlig på seletøy, ransler og annen bæreutrustning og festeanordninger. Smygstoler lages ofte av lær, tekstil eller metall. Betegnelsen kan også brukes om hempene i linninga på buksa en fester beltet i.

Hvis det mangler en smygstol på et belte, kan den ofte erstattes med en gummistrikk eller noe tilsvarende.

Dialektformen smøyestol ble stemt fram som «Norges mest populære dialektord» av NRKs seere i 2013. Andre former er smeistol og smøygstol.nrk.no. 3.12.2013: Vinnerordet er kåret: «Smøyestol» vant overlegent!

Smygstoler, og beltehemper på for eksempel bukser, kan kalles Gürtelschlaufe på tysk og strap loop på engelsk.

Se også
 Seletøy

Referanser

Eksterne lenker
 Hvordan lage en smygstol på et lærbelte

Kategori:Festemidler
Kategori:Drakttilbehør